Diari Oficial de la Generalitat Valenciana


Sumari del DOGV 6419, del 17-12-2010 (2010/13494)

RESOLUCIÓ de 3 de desembre de 2010, del director general de Recursos Humans, per la qual corregix errades de la Resolució de 6 de setembre de 2010, del director general de Recursos Humans, per la qual publica l'adjudicació definitiva del concurs de trasllats per a cobrir diverses places de facultatiu especialista de departament de Medicina Interna d'institucions sanitàries dependents de l'Agència Valenciana de Salut.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6419

Data del DOGV
:   17-12-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/13605


Data del document
:   03-11-2010

Organisme emissor
:   Conselleria de Sanitat

Tipus de document
:   Resolució

Correcció d'errades

 Descriptors 

:   * funcionari

RESOLUCIÓ de 3 de desembre de 2010, del director general de Recursos Humans, per la qual corregix errades de la Resolució de 6 de setembre de 2010, del director general de Recursos Humans, per la qual publica l'adjudicació definitiva del concurs de trasllats per a cobrir diverses places de facultatiu especialista de departament de Medicina Interna d'institucions sanitàries dependents de l'Agència Valenciana de Salut. [2010/13609]  
Vista la resolució de 30 de setembre de 2009, de la Direcció General de Recursos Humans, per la qual convoca un concurs de trasllats per a cobrir places de facultatius especialistes de departament de diverses especialitats (DOCV número 6153, de 26.11.2009), en la qual s'oferix en l'especialitat de Medicina Interna una plaça en l'Hospital General d'Alacant.  
Vist que en la Resolució de 6 de setembre de 2010, del director general de Recursos Humans, per la qual publica l'adjudicació definitiva del concurs de trasllats per a cobrir places de facultatiu especialista de departament de Medicina Interna d'institucions sanitàries dependents de l'Agència valenciana de Salut (DOCV número 6375, de 13.10.2010), no s'adjudica a cap participant la plaça esmentada de l'Hospital General d'Alacant.  
Com que s'ha detectat una errada material en l'adjudicació de la plaça d'Alacant, tenint en compte que entre els participants en el concurs de trasllats que la van sol·licitar, el que més puntuació va obtindre va ser José Manuel Ramos Ricón.  
Segons l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que establix que «les administracions públiques poden, també, rectificar en qualsevol moment, d'ofici o a instància de les persones interessades, les erradess materials de fet o aritmètiques que hi haja en els seus actes».  
Vist el recurs de reposició interposat per l'interessat que demana que se li assigne esta plaça.  
Fent ús de les competències per a què em delega l'article 1.3.3 de la Resolució de 19 de febrer de 2009, del director gerent de l'Agència Valenciana de Salut, per la qual publica la delegació de competències en matèria de gestió de personal de l'Agència Valenciana de Salut, resolc modificar la Resolució de 6 de setembre de 2010, del director general de Recursos Humans, per la qual publica l'adjudicació definitiva del concurs de trasllats per a cobrir places de facultatiu especialista de Departament de Medicina Interna d'institucions sanitàries dependents de l'Agència Valenciana de Salut, i adjudicar a José Manuel Ramos Ricón la plaça de l'Hospital General d'Alacant.  
La presa de possessió d'esta plaça l'ha de fer dins dels tres dies següents al del cessament, si la plaça és de la mateixa localitat que la que exercix; en el termini de cinc dies, si és d'una altra localitat i del mateix departament de salut o d'un de limítrof; en el termini de deu dies si pertany a una localitat diferent i un departament no limítrof, o en el termini d'un mes, si pertany a un altre servici de salut.  
Es pot interposar un recurs contenciós administratiu contra esta resolució, davant del Jutjat Contenciós Administratiu de València, en el termini de dos mesos, comptats a partir de l'endemà de la notificació, d'acord amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i també els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa; i, potestativament, pot interposar-s'hi un recurs de reposició davant del director gerent de l'Agència Valenciana de Salut, en el termini d'un mes, d'acord amb els articles 116 i 117 de la Llei 30/1992, esmentada adés, sense perjuí que hom use qualsevol altre recurs que considere convenient per al seu dret.  
València, 3 de desembre de 2010.- El director general de Recursos Humans: José Cano Pascual.